Faapuupuu le mataupu:  O toega o Friedrich Branft, 22 tausaga, o le uluaʻi tino atoa na toe maua mai i le taua i Waterloo i le 200 tausaga ua mavae. Ua maua i lalo o se nofoaga e paka ai taavale le tino o se fitafita ua 200 tausaga le matua na fasiotia i le taua i Waterloo - e pei lava o le tino o Richard III - ma ua faailoa mai e tagata suʻesuʻe i toega o mea mai anamua. Ina ua māeʻa ona faia se suʻesuʻega māeʻaeʻa, na iloa ai e tusitala o talafaasolopito o le tamāloa o Friedrich Brandt, 23 tausaga, o se tamaloa e sau mai Hanoveria ma e iai lona sulugatiti, ma na aʻoaʻoina i le nofoaga o Bexhill-on-Sea i East Sussex. Na lipotia mai e le Sunday Times, o Brandt, o se sui o le vaegaau a Siamani a Siaosi III, na fasiotia e fitafita a Napelone ma na maua o loo iai se pulu fana i le va o ona ivi. Na taʻua e se tagata suʻesuʻe i toega o mea anamua o loo galue mo le malo o Peleseuma, o Dominique Bosquet, le mea na maua e faapea, "e tulaga ese", ma na ia faamatala atu e leai se tino atoa o se tagata na maua mai i le taua i Waterloo. O le mea lilo e faatatau i le tupuaga ma le faasinomaga o Brandt, na faailoa mai e Gareth Glover, 54 tausaga, o se tasi sa avea muamua ma ofisa o le Royal Navy ma o se tusitala o talafaasolopito, o lē na faapea mai e leʻi faatagaina lava Brandt e auauna atu, ona o lona faaletonu, i lalo o tulaga faataatitia o le militeli i ona po nei. Peitaʻi, o lana vaega Hanoverian, o ē e faamaoni i le tupu, na tau faatasi ma fitafita Peretania ma Holani e tetee atu iā Napelone. Na maua le tino i le masina o Iuni 2012 ina ua eli e se tagata se nofoaga e paka ai taavale i tafatafa o le Lion's Mound i le taua o Waterloo i saute o Brussels. E tolu tausaga na faia ai ni saʻiliʻiliga māeʻaeʻa, ma na iai foʻi sina avanoa e iloa ai le faasinomaga o Brandt. O se fasi laau o loo iai mataʻitusi amata CB, ma le aso 1792, faapea tupe siliva Siamani ma Farani e 20 e tusa ma le totogi o le tagata i le masina, ma se sipuni uʻamea, na matuā tāua lava. Na faaaogā e le ʻau i Waterloo le auala e faaesea ai tagata ina ia iloa ai le fitafita e leʻi faailoaina, ma e leʻi mafai ona faalagolago i suʻesuʻega o le DNA e pei o suʻesuʻega na faia e le ʻau na mauaina le tino o Richard III i lalo o se paka taʻavale i Leicester i le 2012. Talu ai e lē pei o le tupu o Richard, e leai se tasi o aiga o Brandt na iloaina, na faaaogā ai e tusitala o talafaasolopito faamaumauga laiti o loo iai mai le taua i Waterloo i le 1815 ina ia tuufaatasia ai le tala. Na iloa e Bosque o le aano o le tino o loo iai ni faaletonu o loo faailoa mai ai...
Na faailoa mai e se tagata tomai faapitoa o le tamāloa na tau faatasi ma fitafita Peretania o Friedrich Brandt. O toega o tino o tagata o le uluaʻi tino atoa lea na maua mai i Waterloo. O se fasi laupapa, o se sipuni ma le totogi o le masina e tasi, na avea ma ni taʻiala tāua.